ET-moordverhoor gaan Dinsdag voortDie vermoorde Eugene Terre'Blanche. Foto: Shayne Robinson/SAPA Agt mense het reeds in die saak getuig en ŉ verdere 34 mense sal na verwagting gevra word om hulle weergawes te gee van die gebeure van 3 April 2010 toe Terre’Blanche op sy plaas buite Ventersdorp vermoor is. Die polisiekonstabel, Peter Modise, het gister getuig dat hy ‘n gesprek met die minderjarige gehad het sonder dat hy toestemming van sy ouers gehad het. Hy het ook erken dat hy nie die regte van die minderjarige aan hom voorgelees het nie, omdat hy nie bewus was van bepalings van die nuwe Kinderwet nie. Modise het ontken dat hy deur sy bevelvoerder voorgesê is wat om in die polisieverklaring te skryf. Chris Mahlangu en die minderjarige het skuld ontken op aanklagte van moord en roof met verswarende omstandighede.